Pyrms kaidys šaļts par interneta sensaceju kliva hip-hopa kompozicejis “Skots pa lūgu” videoklips. Dzīsmi latgaliski izpylda apvīneiba “Latgalīšu reps”, tuos dalinīki Ivo Grigalis i Didzis Kozlovs gastej “Kolnasātā”. Puiši stuosta par sovu pīredzi hip-hopā i jaunuo albuma tapšonu, kurā vysys dzīsmis planavuotys latgaliski. Sarunys izskaņā Ivo skaita dzīsmi nu gaidomuo albuma.
Sižetā viestejam par studentim aktualu vaicuojumu. Rodusēs dūma izveiduot Latgolā studentu korporaceju, kurā daleibu varātu jimt Rēzeknis Tehnologeju akademejis studenti. Da šam Latgolā studentu korporaceja nikod nav bejuse, nu sovulaik nu Latgolys nuokušī studenti beja izveiduojušs sovu korporaceju Reigā. Vaira stuosta Laura Sondore-Strode.
“Vuordineicā” literaturzynuotnīks Valentins Lukaševičs i muzikis Arņs Slobožanins runoj par vuordu “buoba”.
ltg_Latn ltg_Latn ltg_Latn